કપરાડા વિધાનસભાના ધારાસભ્ય જીતુભાઇએ ભાજપ સરકાર પર પ્રહારો કરતા જણાવ્યું હતું કે ભાજપ સરકાર ૧૯૯૫થી ગુજરાતમાં રાજ કરે છે પરંતુ આટલા વર્ષોથી સતત વલસાડના કપરાડા વિધાનસભા વિસ્તારની અવગણના કરી રહી છે અને આ વિસ્તારને રોજગારી, ખેતી, ટૂરીઝમ ક્ષેત્રે પછાત રાખી રહી છે. વર્ષ ના ૨૦૧૮ના પ્રથમ વિધાનસભા સત્રમાં આદિવાસી વિસ્તારો તેમજ વલસાડ નવસારીના શિક્ષિત બેરોજગારોને ગુજરાતની ભાજપ સરકાર સતત અવગણના કરતી હોવાના પ્રશ્નો ઉઠાનાર કપરાડાના ધારાસભ્ય જીતુભાઇ ચૌધરીએ જણાવ્યું હતુ કે મોટી મોટી વાતો કરનાર ભાજપા સરકારે આ વિસ્તારનો વિકાસ રૂંધ્યો છે. નોકરી, ધંધા રોજગાર અને ટૂરીઝમ ક્ષેત્રે આ વિસ્તારમા વિપુલ તકો રહેલી છે પરંતુ આદિવાસી વિસ્તારની સરકાર દ્વારા સતત અવગણના કરાઇ રહી છે.